ترکیه, یونان جمهوررئیسی پروکوپیس پاولوپوس و اوشبو اولکه نینگ باش وزیری آلکسس چیپراس نینگ, ترکیه و ترک لر حقیده گی سوزلری گه قرشی قتتیق بیر شکلده عکس العمل کورستدی.
ترکیه جمهوریتی تشقی ایش لر وزیرلیگی نینگ سوزلاوچیسی تانژو بیلگیچ, "اوشبو بیاناتلر یونان و ارمنستان آره سیده گی علاقه لر نینگ ترکیه گه قرشی مشترک خصومت دایره سیده قوریلگن لیگی نی کورسه تیتگن یمان بیر مفکوره نینگ محصولیدن عبارت" دییه قید ایتدی.
بیلگیچ, یونان جمهوررئیسی و باش وزیری نینگ ارمنستان جمهوررئیسی سرج سرکیسیان نینگ پایتخت آتن گه قیلگن رسمی سفری دایره سیده عثمانی امپراطورلیگی نینگ سقوط قیلیشی جریانیده یوز بیرگن تاریخی حادثه لر گه دقت قره ترایکن, ترکیه و ترک لر حقیده بیرگن بیاناتلری گه قرشی تحریری بیر شکلده قتتیق جواب قیتردی.
بیلگیچ, " اوشبو بیاناتلر یونان و ارمنستان آره سیده گی علاقه لر نینگ ترکیه گه قرشی مشترک خصومت دایره سیده قوریلگن لیگی نی کورسه تیتگن یمان بیر مفکوره نینگ محصولیدن عبارت. ترکیه و ترک ملتی حقیقت بولمه گن و بیر تامانلمه اوشبو سوز لر گه هیچ قچان اهمیت بیرمیدی" دییه قید ایتدی.
سرکیسیان نینگ مارچ آیی نینگ ۱۵ نچی کونیده یونان گه قیلگن سفری جریانیده یونان باش وزیری چیپراس, "خلقی میز نینگ تاریخی بیر بیر لری بیلن موازی بیر شکلده. دوچ کیلیب قالگن قیین چیلیکلر و قوویلیش تاریخی, ارمنی لر و پونتوس روم لری گه قرشی قیلینگن قیرغین لرنینگ تاثیری قالگن بیر تاریخدن عبارت" شکلیده گی سوزلردن استفاده ایتگن ایدی.
سرکیسیان هم یونان نینگ میلادی ۱۹۱۵ نچی ییلیده گی حادثه لر بیلن علاقه لی یونان نینگ سیاستلری نی مقتَرایکن, "اوشبو حادثه لر اوزاق ییل لر دن بیری خلق لری میز نینگ بیر بیر لری بیلن همکار ایکن لیگی و خودی منه شوو همکارلیک لرنینگ دوام ایته دیگن لیگی نی کورستماقده" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
